મધ્યપ્રદેશ ઉપરાંત છોટાઉદેપુર અને નર્મદા જિલ્લામાં અવિરત વરસાદને કારણે ઓરસંગ નદી બે કાંઠે વહી રહી છે. જેથી નર્મદાના પોઇચા ખાતે આવેલા ત્રિવેણી સંગમ ખાતે ઓરસંગ અને નર્મદાનો સંગમ પર પાણીનું જળસ્તર વધ્યુ છે. જેથી નર્મદા નદી બે કાંઠે વહી રહી છે. જેને કારણે ચાણોદ-પોઇચા અને કરનાળી-પોઇચા વચ્ચે નાવડી વ્યવહાર બંધ કરવાની વહીવટી તંત્ર દ્વારા સુચના આપવામા આવી છે. ઓરસંગ નદીના કાંઠા વિસ્તારની દુકાનો હટાવી લેવામાં આવી છે. પોઇચા ખાતેથી પસાર થતી નર્મદા નદીમાં પાણી આવતા યાત્રાધામ ચાણોદ ખાતે મલ્હારરાવ ઘાટના 28 પગથિયા ડૂબી ગયા છે.